open-index/open-wikipedia-markdown huggingface dataset:
Rypefjorden

**Rypefjorden** (samisk *Lávževuotna*) er ein fjord på Kvaløya i Hammerfest kommune i Finnmark. Fjorden strekkjer seg 1,6 km austover til tettstaden Rypefjord i botn av fjorden, like sør for sjølve Hammerfest.

Fjorden har innløp mellom Rypeklubben i nord og Finnøya i sør. Heilt inne i fjorden går ei lita vik sørover kalla Indrefjorden. Fjorden er 137 meter på det djupaste heilt ytst i fjorden. 

Riksveg 93 går langs austsida av fjorden.
Forpakting

**Forpakting** er langsiktig leige av eit gardsbruk for jordbruksdrift. Forpakting skal omfatte utleige av jordbruksareal, driftsbygningar og bustadhus. Forpaktinga kan også omfatte utleige av husdyr og reiskap.

Tilhøvet mellom forpaktar og grunneigar er i Noreg regulert i *Lov om forpakting* av 1965. Lova krev m.a. at partane inngår ein skriftleg leieavtale som gjeld for ikkje mindre enn fem år. Leigeavtalen skal leggjast fram for kommunen. Det skal haldast skjønn til opplysning om kva tilstand eigedomen er i både når forpaktinga blir tiltrådt og når ho blir fratrådt. 

Om ikkje anna er avtalt eller fastsett for fylket eigedommen ligg i, er faredag for tiltreding og fråtreding av forpakta eigedom den 14. april.

## Bakgrunnsstoff
* Lov om forpakting
Tjuefireprikka marihøne

**Tjuefireprikka marihøne** (*Subcoccinella vigintiquatuorpunctata*) er ei bille i marihønefamilien. Arten finst utbreidd i meir eller mindre heile Europa og Asia, i Noreg vanlegast langsmed kysten nord til Nordland. Arten er òg funnen i USA, der han er framand. Han skil seg frå dei fleste andre marihøner ved å vera planteetar.

## Kjenneteikn
Tjuefireprikka marihøne er tre til fire millimeter lang med oransje til raudbrun kropp. Denne er sterkt avrunda og dekt med små fine hår. Kvar dekkvengje har tolv svarte flekkar, men dette kan variera. På brystskjoldet har dei ein til tre svarte flekkar som er samanbundne.

Larvene til arten er 4-5 mm lange og gråkvite, med seks karakteristiske radar med greina tornar på ryggen.

## Levesett
Tjuefireprikka marihøne høyrer til dei planteetande marihønene i underfamilien *Epilachninae*. Både larvar og vaksne biller lever av overhud og bladkjøt, som dei skrellar av planten der dei gneg frå undersida. Ein kan kjenna att skade frå arten på dei karakteristisk parallelt liggande stripene dei etterlet seg. Mellom vertsplantane finn ein mellom anna engsmelle, såpeurt, praktstjerne, vindelslirekne og nellik.

Sør i Europa er den tjuefireprikka marihøna eit betrakteleg skadedyr på avlingar av mellom andre georginer, lusern, kløver, bete og nellikar i veksthus.

## Kjelder
* Fjelddalen, Jac.: *Gnagskader p& planter - 1* i Insekt-Nytt #2, 1991
* UK Ladybird Survey 
* Wikipedia på tysk
Revsbotn

**Revsbotn** (samisk *Jáhkovuotna*) er ein fjord langs kommunegrensa mellom Hammerfest og Måsøy i Finnmark. Fjorden strekkjer seg 20 km søraustover til bygda Kokelv i botn av fjorden.

Fjorden har innløp mellom Sauneset i nord og Kråkefjellneset i sør. Dei største busetnadane ligg langs nordaustsida av fjorden. Slåtten er ei bygd inst i Slottenbukta på nordaustsida. Litt lenger inn i fjorden stikk Kvalnesklubben ut i fjorden og inn forbi her ligg den vesle fjordarmen Lillefjorden og grenda Lillefjord. På sørvestsida ligg grendene Bekkarbukt og Revsneshamn ytst i fjorden. Desse har vegsamband seg i mellom, men ikkje til resten av kommunen. Fjorden er 230 meter på det djupaste, like sør for Slottenbukta. 

Riksveg 889 går langs den indre delen av nordaustsida ut til Slotten.
Lillefjorden

**Lillefjorden** (samisk *Vuotkevuotna*) er ein fjordarm av Revsbotn i Måsøy kommune i Finnmark. Fjorden strekkjer seg 4 km søraustover til garden Lillefjord i botn av fjorden.

Fjorden har innløp mellom Kvalneset i nordvest og Brottneset i søraust. Jordholmen ligg midt i innløpet til fjorden. Lillefjorden er 65 meter på det djupaste, like sør for Kvalneset. 

Riksveg 889 går langs nordaustsida av fjorden.
Snefjorden

**Snefjorden** eller **Snøfjorden** (nordsamisk *Muorralvuotna*) er ein fjord i Måsøy kommune i Finnmark. Fjorden strekkjer seg 11&nbsp;km søraustover til bygda Snefjord i botn av fjorden.

Fjorden har innløp mellom Burstadneset i vest og Avløysinga i aust. Den ytre delen av fjorden er ikkje busett. Inst i fjorden ligg bygda Snefjord i tillegg til eit par småbruk. Senfjordholmen ligg like utanfor Snefjord. Fjorden er 182 meter på det djupaste, heilt ytst i fjorden.

Riksveg 889 og Fv162 går langs den indre delen av fjorden.
Bakfjorden

**Bakfjorden** (nordsamisk *Báhkavuotna*) er ein fjord i Måsøy kommune i Finnmark. Fjorden strekkjer seg 6&nbsp;km austover til Skibsbukta i botn av fjorden.

Fjorden har innløp mellom Skjarvodden i nord og Avløysingsneset i sør. Vest for Avløysinga går Snefjorden sørover. Den einaste busetnaden ved fjorden er Varneset heilt inst i fjorden på sørsida. Bakfjorden er 137 meter på det djupaste, om lag halvvegs inn i fjorden.

Riksveg 889 går langs heile nordsida av fjorden.

## Kjelder
Fuglekasse

**Fuglekassar** er trekassar laga som ein imitasjon av hole tre eller liknande, oftast laga for at småfuglar skal byggje reir i dei.

## Fuglar
I vanlege fuglekassar får ein oftast stare, kjøttmeis, blåmeis, raudstjert og svartkvit flugesnappar. I skogområde kan ein òg få kattugle i kassane, og nær vatn kan ein, i høvelege kassar, få kvinand og fiskeand til å hekke. 

## Utforming og plassering
Storleiken på kassane må høve til storleiken på fuglane. Nokre fugleartar hekkar lettare i kassar med spesiell utforming. Ein starkasse bør vere 14x14x30 cm med eit flygehòl med diameter 5 cm; ei kjøttmeis vil gjerne ha ein kasse på 12x12x25 cm med hòldiameter 3,2 cm, medan ei laksand vil ha ein holk på 32x32x90 cm med 16 cm diameter på flygeholet.

Fuglane har best vern om kassen heng i livd for vinden, og slik at sola ikkje skin for sterkt på kassen. Kassane bør henge to-tre meter over bakken, gjerne litt høgre i hagar og parkar der det går mykje folk, lægre der det ikkje ferdast folk. 

Når ein festar kassen til treet, må ein gjere det slik at metall ikkje veks inn i treet; det kan føre til skade på sagbruksutstyr og i verste fall på sagbruksarbeidarar.

Lokket bør utformast slik at det kan løftast av, så ein kan sjå inn i kassen, og slik at ein kan gjere kassen rein. Slik reingjering bør ein når det er kaldt, då er fugleloppene minst aktive. 

## Kjelder
* *Fugleboka - 200 norske fuglar i fargar* Bjørn Bjørnsrud mfl. 1983 ISBN 82-90203-02-0

## Bakgrunnsstoff
* Info om fuglekasser , hib.no
Myrfjorden

**Myrfjorden** (samisk *Sieddevuotna*) er ein fjord i Måsøy kommune i Finnmark. Fjorden ligg like sør for Havøysund og strekkjer seg 4 km austover til botn av fjorden.

Fjorden har innløp mellom Nipa i nord og Nebben i sør. Fjorden er 68 meter på det djupaste om lag midt i fjorden. Det ligg to holmar i fjorden, Nipholmen heilt ute og Høyholmen eit godt stykke inn i fjorden. Heilt inst ligg det eit par hus på sørsida av fjorden.
Langfjorden på Rolvsøya

**Langfjorden** er ein fjord på austsida av Rolvsøya i Måsøy kommune i Finnmark. Fjorden strekkjer seg 6,5 km vestover til Langfjordbotn i botn av fjorden.

Fjorden har innløp mellom Kalveskjeret i nord og Kyrkjeneset i sør. Det ligg fleire busetnader langs nordsida av fjorden. Kalven ligg heilt ytst i fjorden på øya med same namn, medan Gunnarnes ligg lenger inne. Frå Gunnarnes går det ferje ut fjorden og over til Havøysund. 

Inst i fjorden deler han seg i to delar. Sandfjorden går nordvestover, medan Langfjordbotn går sørvestover. Sandsona langs fjorden er langgrunn, men sørsida er mindre djupare og her finn ein òg det djupaste punktet på 51 meter. 

Fv151 og Fv153 går langs nordsida av fjorden.
Dyfjorden i Måsøy

**Dyfjorden** er ein fjord på austsida av Rolvsøya i Måsøy kommune i Finnmark. Fjorden strekkjer seg 1,5 km vestover til Langfjordbotn i botn av fjorden.

Fjorden har innløp mellom Krykkjeneset i nord og Dyfjordneset i sør. Fjorden er om lag 29 meter på det djupaste, om lag midt i fjorden. 

Det er ingen busetnader ved fjorden.
Stoppelfjorden

**Stoppelfjorden** er ein fjord på vestsida av Rolvsøya i Måsøy kommune i Finnmark. Fjorden strekkjer seg 2 km austover til Stoppelfjordskjeret i botn av fjorden.

Fjorden har innløp mellom Stoppelfjordnæringen i nord og Knarrkjerringa i sør. Fjorden er 36 meter på det djupaste heilt ytst i fjorden. Molvikodden går utover i fjorden på nordsida. Nord for Molvikodden ligg Stoppelfjordmolvika.
Valfjorden i Måsøy

**Valfjorden** er ein fjord på vestsida av Rolvsøya i Måsøy kommune i Finnmark. Fjorden strekkjer seg 5 km austover til Valfjordbotn i botn av fjorden.

Fjorden har innløp mellom Skarvodden i nord og Rossvikskjeret i sør. Det er berre busetnader inst i fjorden rundt Valfjordbotn. Her ligg mellom anna Sørkjosen på sørsida. Valfjorden er 46 meter på det djupaste, heilt ytst i fjorden. 

Fv151 går langs nordsida av Valfjordbotn.
Tufjorden på Rolvsøya

**Tufjorden** er ein fjord på vestsida av Rolvsøya i Måsøy kommune i Finnmark. Fjorden strekkjer seg 2,5 km austover til Fjordbotn.

Fjorden har innløp mellom Kjerkeneset i nord og Tunæringen i sør. Fiskeværet Tufjord ligg på nordsida av fjorden. Fjorden er ein terskelfjord og innløpet er berre 2,5-3 meter djupt. Lenger inne er fjorden 23 meter på det djupaste. Den inste delen av fjorden er særs langgrunn. Ved fjøre sjø trekk vatnet seg 600 meter utover i fjorden.
Tufjorden

**Tufjorden** er namnet på to fjordar i Noreg: 

* Tufjorden på Magerøya, på Magerøya i Nordkapp kommune i Finnmark. 
* Tufjorden på Rolvsøya, på Rolvsøya i Måsøy kommune i Finnmark.
Trollfjorden på Rolvsøya

**Trollfjorden** er ein fjord på nordsida av Rolvsøya i Måsøy kommune i Finnmark. Fjorden strekkjer seg 1,5 km sørover til Bukta i botn av fjorden.

Fjorden har innløp mellom Trollfjordneset i vest og Flåskjæret i aust. Dei einaste busetjingane ligg inst i fjorden. Her ligg gardane Bukta og Perstrand. Fjorden er 22 meter djup på det djupaste, heilt ytst i fjorden. Trollsundet, mellom Rolvsøya og Ingøya på nordsida, ligg utanfor Trollfjorden.
Noregs offentlege utgreiingar

**Noregs offentlege utgreiingar** (**NOU**) er rapportar utarbeidde av utval eller arbeidsgrupper nedsette av eit departement eller ved kongeleg resolusjon. Føremålet med arbeidet er å greie ut ulike tilhøve i samfunnet. 

Slike offentlege utgreiingar kan òg vere ein del av forarbeidet til ein lovrevisjon. Utgreiinga vil då verte utarbeidd av ein sakkunnig komité der det sit juristar, tenestemenn i forvaltninga og talsmenn for partane. Det er vanleg at eit utkast til ny lover vedlagt utgreiingar som skal førebu ei ny lov. 

NOU-ar er nummererte med publikasjonsår og eit løpenummer følgd av utgreiingsnamnet, som *NOU 2004: 15 Regional statsstøtte og EØS-reglane*.

## Kjelder
* Regjeringa om NOU-ar
* Lovforarbeid i Stortinget
Mafjorden

**Mafjorden** er ein fjord på Ingøya i Måsøy kommune i Finnmark. Fjorden strekkjer seg 3,5 km søraustover til Vikran i botn av fjorden.

Fjorden har innløp mellom Stokkneset i sørvest og Finneset i nordaust. Det ligg fleire holmar ved innløpet til fjorden, Terningen, Sandholmen og Mafjordholmen. Nord for desse ligg Fruholmen fyr. Fiskeværet Finnes ligg på austsida heilt ytst i fjorden og litt lenger inn ligg Steinvik. Vikran er ei grend heilt inst i fjorden. Langnes er eit nes som strekkjer seg nordover i fjorden frå botn. Østerbotn ligg på austsida og Vikranleira på vestsida. Særleg Vikranleira er langgrunn og fjøra strekkjer seg over 700 meter utover i fjorden.
Håkon Rege

**Håkon Rege** () er ein norsk lokalpolitikar. Han var ordførar i Sola kommune frå 1988 til 1989 og representerte Framstegspartiet. Rege var ordførar i same kommune for Høgre frå 1999 til 2011.
Helge A. Steinsvåg

**Helge A. Steinsvåg** () var ordførar i Strand kommune frå 2007 til 2015. Han representerer Arbeidarpartiet.
Torkel S. Myklebust

**Torkel S. Myklebust** () var ordførar i Suldal kommune frå 2007 til 2015. Han var òg ordførar frå 1992 til 1998. Han representerer Senterpartiet.
Jarle Nilsen (Utsira)

**Jarle Nilsen** () er ein norsk lokalpolitikar som var ordførar i Utsira kommune frå 2007 til 2012. 
Han representerte Felleslista.

Nilsen er også medlem av Arbeiderpartiet og representerer partiet i fylkestinget i Rogaland. Sommaren 2012 valde han å trekka seg frå ordførarvervet for å få bedre tid til familien og til fylkestingsvervet. Varaordførar Marte Eide Klovning overtok stillinga. 

## Kjelder
Trefall

**Trefall** er ein gard i Eksingedalen i Vaksdal kommune i Vestland fylke. Han ligg søraust for fjelltoppen Skjerjevasshovden og nordvest for Kvitanosi.

## Fakta
Fyrste gong Trefall er nemnd i skriftlege kjelder er frå rundt 1640; "plassen der trer låg falne, felt av storm eller alder".

Bilvegen kom opp til garden i 1930-åra, og stoppa der eit lite tiår på grunn av krigen. Før bilvegen gjekk store delar av ferdsla til omverda over Nærafjellet frå Nesheim til Brekkus i nabodalføret, vidare til Evanger og Vossebygdene. Målføret dei gamle tala var difor det vi i dag forbind med gamalt vossamål («vossamaol»). Elektrisitet kom til garden i 1955, og telefon om lag på same tida. Hesten var framleis arbeidskraft på garden til opp mot slutten av 60-talet. Trefallstølen blei brukt på gamlemåten til i 1967, som ein av dei siste i dalen.

## Kuriosa
Staden er kjend for eit tysk fly som styrta oppe på fjellet Kvitanosi under andre verdskrigen.

## Bakgrunnsstoff
* trefall.com. Tekst-, bilet- og kartmateriale om garden.
Rammstein

**Rammstein** er eit tysk Neue Deutsche Härte (NDH)/industrimetall-band. Rammstein syng nesten utelukkande på tysk, men er eit suksessfullt band globalt.

Rammstein blei grunnlagd i 1994. Namnet kjem indirekte ifrå den vest-tyske byen Ramstein-Miesenbach der ei flyulukke skjedde under ei flyoppvising den 28. august 1988. Bandet la til ein eksta *m* i namnet.

I tillegg til å syngje på tysk har dei også sangar som er skrivne heilt eller delvis på engelsk, spansk, fransk og russisk.

## Medlem
* Till Lindemann - vokalist
* Richard Z. Kruspe - gitar, støttevokalist
* Paul Landers - rytmegitar, støttevokalist
* Oliver Riedel - bassgitar
* Christoph «Doom» Schneider - trommer
* Christian «Flake» Lorenz - keyboard

## Diskografi
### Studioalbum

* Herzeleid (1995)
* Sehnsucht (1997)
* Mutter (2001)
* Lichtspielhaus (2004)
* Reise, Reise (2004)
* Rosenrot (2005)
* Liebe ist für alle da (2009)
* Rammstein (2019)
* Zeit (2022)
### Livealbum
* Live aus Berlin (1999)
* Völkerball (2006)
## Turnéar
* Herzeleid Tour (1994–1996)
* Sehnsucht Tour (1997–2000)
* Family Values Tour 1998 (22. september 1998 – 31. oktober 1998)
* Mutter Tour (2001–2002)
* Pledge of Allegiance Tour (2001) 
* Ahoi Tour (Reise, Reise Tour) (2004–2005)
* Liebe Ist Für Alle Da Tour (2009–2011)
* Made in Germany 1995-2011 Tour (2011–2013)
* Rammstein Tour 2016 (2016)
## Sjå òg

* 110393 Rammstein, ein asteroide namnsett etter bandet
110393 Rammstein

**110393 Rammstein** er ein hovudbelteasteroide. Han blei oppdaga den 11. oktober 2001 av Jean-Claude Merlin ifrå Le Creusot i Frankrike og er namnsett etter det tyske NDH-industrimetall-bandet Rammstein.

## Bakgrunnsstoff
* Informasjon om asteroiden og namngjevinga ifrå Minor Planet Center (MPC)
Akkarfjorden i Måsøy

**Akkarfjoden** er ein fjord på Hjelmsøya i Måsøy kommune i Finnmark. Fjorden strekkjer seg 4 km søraustover til Elvevika i botn av fjorden.

Fjorden har innløp mellom Finnkorneset i nord og Akkarfjordnæringen i sør. Fjorden er 37 meter på det djupaste, midt i fjorden litt innfor innløpet. Sandvikvær er eit fiskevær som ligg på vestsida av fjorden. Frå her går vika Hamna sørvestover, medan to andre viker, Sætervika og Elvevika går søraustover.
Eiterfjorden i Måsøy

**Eiterfjorden** (samisk *Árresvuotna*) er ein fjord i Måsøy kommune i Finnmark. Fjorden ligg like aust for Havøysund og strekkjer seg 3,5 km sørover til Eiterfjordbotn.

Fjorden har innløp mellom Guriholneset i vest og Trollfjordneset i aust. Fjorden er 44 meter på det djupaste, eit godt stykke inn i fjorden på austsida. 

Det er ingen busetnader ved fjorden, men Riksveg 889 går langs heile vestsida.
Måsøyfjorden

**Måsøyfjorden** er ein fjord i Måsøy kommune i Finnmark mellom Hjelmsøya og Måsøya. Fjorden har ei lengd på 9 km frå nord til sør og har opning ut mot Barentshavet i nord. I sør grensar fjorden til Breidsundet som ligg på sørsida av Hjelmsøya og Måsøysundet som ligg på sørsida av Måsøya. Lenger sør går Kullfjorden vidare sørover. 

I nord startar fjorden mellom Svartviknæringen i vest og holmen Måsøykalven i aust. I sør endar han mellom Straumsnesodden i vest og Varnesset i aust. To småbruk ligg ved fjorden på Hjelmsøya, kalla Russesund og Svartvik. Fjorden er 119 meter på det djupaste, like vest for Måsøykalven.
Kullfjorden

**Kullfjorden** eller **Kulfjorden** (nordsamisk *Seahkkavuotna*) er ein fjord i Måsøy kommune i Finnmark. Fjorden strekkjer seg 9&nbsp;km sørover til Sekken i Vesterbotnen.

Fjorden har innløp mellom Trollfjordneset i vest og Fiskeneset i aust. Inst i fjorden deler han seg i to små armar. Austerbotnen går søraustover, medan Vesterbotnen går sørvestover. Kullfjorden er 83 meter på det djupaste, nesten heilt ytst i fjorden.

Det er ingen busetnader ved fjorden.
Ryggefjorden

**Ryggefjorden** er namnet på to fjordar i Noreg:

* Ryggefjorden i Måsøy, ein fjordarm til Kobbefjorden i Måsøy kommune i Finnmark. 
* Ryggefjorden i Vesterålen i Øksnes kommune i Nordland.
Ryggefjorden i Måsøy

**Ryggefjorden** (samisk *Čielgevuotna*) er ein fjordarm av Kobbefjorden i Måsøy kommune i Finnmark. Fjorden strekkjer seg 10 km sørvestover til Vesterbotnen.

Fjorden har innløp mellom Slottet i nord og Avløysinga i sør. Heilt inst i fjorden ligg eit lite fiskevær kalla Hamna. Ryggefjorden har forholdsvis rette fjordsider og i kvart «hjørne» i botn av fjorden går to små fjordarmar vidare i kvar sin retning. Vesterbotnen går sørvestover, medan Austerbotnen går søraustover. Fjorden er 242 meter på det djupaste, eit stykke inn i fjorden.
Kobbefjorden i Måsøy

**Kobbefjorden** (nordsamisk *Gáhppovuotna*) er ein fjord i Måsøy kommune i Finnmark. Fjorden strekkjer seg 20 km sørover til botn av Vesterbotnen.

Fjorden har innløp mellom Kjerringberget i vest og Stikkelvågnæringen i aust. Like innanfor munningen går Ryggefjorden 10 km sørvestover frå vestsida. Store Kobbøya ligg litt aust for innløpet til denne fjordarmen. Nesten heilt inst i fjorden ligg Lille Kobbøya, og like sør for denne deler fjorden seg i Vesterbotnen i sørvest og Austerbotnen i søraust. Fjorden er 217 meter på det djupaste, heilt ytst i fjorden. 

Heilt inst i fjorden ligg to små busetnader. Kobbstein ligg på austsida av Vesterbotnen og Kjerringvik ligg inst i vika med same namn like aust for Vesterbotnen.

## Kjelder
Næring

**Næring** kan visa til:

* Næringsmiddel i form av mat eller drikke
* Næring er eit nes med høge, ofte stupbratte skrentar mot havet. Denne typen landskap er særleg vanleg i Finnmark.
* Næring vert til dels nytta om hovudgrupper innan næringslivet, som jordbruk, og til dels om næringsgreiner, som tekstilindustri.
Vannfjorden

**Vannfjorden** (nordsamisk *Vaddavuotna*, annan skrivemåte *Vassfjorden*) er ein fjord på sørvestsida av Magerøya i Nordkapp kommune i Finnmark. Fjorden strekkjer seg 7,5 km nordaustover til Austerbotn i botn av fjorden.

Fjorden har innløp mellom Vassfjordnæringen i nord og Straumsnesnæringen i sør. Fjorden har fleire små bukter langs fjordsidene. I den indre delen finn ein Kobbeholet, Vesterbotn, Austerbotn og Svartholet. 

Fjorden er 163 meter på det djupaste, om lag midtfjords heilt ytst. Det er ingen busetnader ved fjorden.

## Kjelder
Lyngpollen

**Lyngpollen** er ein fjord på vestsida av Magerøya i Nordkapp kommune i Finnmark. Fjorden strekkjer seg 2,5 km austover til Austerbotn i botn av fjorden.

Fjorden har innløp mellom Trollklubben i nord og Daudmanneset i sør. Fjorden er 41 meter på det djupaste, heilt ytst i fjorden. Den inste delen av fjorden er grunn og smal, om lag 75 til 150 meter brei. 

Det er ingen busetnader ved fjorden.
Russepollen

**Russepollen** er ein fjord på Magerøya i Nordkapp kommune i Finnmark. Fjorden strekkjer seg 2,5 km sørover til botn av fjorden.

Fjorden har innløp mellom Bukkholmen i vest og Lysøynæringen i aust og ligg like aust for Gjesvær. I tillegg til Bukkholmen grenser fjorden til Melkøya og Store Nordøya på vestsida. Russepollen er 35 meter på det djupaste, om lag midtfjords. 

Det er ingen busetnader ved fjorden.
Tufjorden på Magerøya

**Tufjorden** (samisk *Irevuotna*) er ein fjord på nordvestsida av Magerøya i Nordkapp kommune i Finnmark. Fjorden ligg på sørsida av halvøya der sjølve Nordkapp og Knivskjellodden ligg på og strekkjer seg 12 km søraustover til fiskeværet Tufjorden i botn av fjorden.

Fjorden har innløp mellom Likholmen i nord og Lysøynæringen i sør. Like aust for Lysøynæringen ligg den vesle fjordarmen Gampollen. Litt lenger aust strekkjer Risfjorden seg søraustover. Fjorden er 129 meter på det djupaste, like nord for Risfjorden.
Risfjorden ved Tufjorden

**Risfjorden** (samisk *Rissevuotna*) er ein fjordarm av Tufjorden på Magerøya i Nordkapp kommune i Finnmark. Fjorden strekkjer seg 1,9 km sørover til det veglause fiskeværet Risøyfjorden i botn av fjorden.

Fjorden har innløp mellom Risfjordskjeret i vest og Litlekneet i aust. Risøyfjorden er 45 meter på det djupaste, heilt ytst i fjorden. 

Det er ingen andre busetnader ved fjorden bortsett frå Risøyfjorden heilt inst.
Sandstrandfjorden

**Sandstrandfjorden** er ein fjord på nordsida av Magerøya i Nordkapp kommune i Finnmark. Fjorden ligg på vestsida av Knivskjellodden og er den nordlegaste fjorden i Noreg om ein ser bort frå Svalbard. Han strekkjer seg 3,5 km sørover til botn av fjorden.

Fjorden har innløp mellom Kjerkeneset i vest og Knivskjellodden i aust. Den inste halvdelen av fjorden er særs grunn, berre om lag 3-7 meter. Lenger ute i fjorden, nær Knivskjellodden, er han derimot nær 45 meter djup. 

Det er ingen busetnader ved fjorden.

## Kjelder
Sandfjorden ved Nordkapp

**Sandfjorden** er ein fjord på Magerøya i Nordkapp kommune i Finnmark. Fjorden ligg inst i Knivskjellbukta som ligg mellom Knivskjellodden og sjølve Nordkapp. Han strekkjer seg 1,8 km sørover til botn av fjorden.

Fjorden har innløp mellom Ørnberget i vest og Avløysa i aust. Sandfjorden er 28 meter på det djupaste, ytst i fjorden. 

Det er ingen busetnader ved fjorden.
Vestfjorden ved Nordkapp

**Vestfjorden** er ein fjord på Magerøya i Nordkapp kommune i Finnmark. Fjorden ligg like aust for sjølve Nordkapp og strekkjer seg 6,5 km sørvestover til botn av den vesle Mefjorden.

Fjorden har innløp mellom Nordkapp i vest og Store Stikka i aust. Det kjende landemerket Hornet ligg på vestsida av fjorden. I den ytre delen av fjorden er det berre holmane Store og Litle Stikka som markerer den austlege grensa, men lenger inn går fjorden inn på vestsida av Børneset. På austsida av Børneset går Risfjorden inn til Skarsvåg. Inst i Vestfjorden deler Støvelneset fjorden i to. Vestfjorden held fram på vestsida til botn, medan Mefjorden går på austsida av neset. Ved Mefjorden ligg òg landemerket Kjerkeporten. 

Inst i Mefjorden ligg det eit hus, men elles er det ingen bygg ved fjorden.
Mefjorden ved Nordkapp

**Mefjorden** er ein fjordarm av Vestfjorden, som ligg like ved sjølve Nordkapp, på Magerøya i Nordkapp kommune i Finnmark. Fjorden strekkjer seg 1 km sørover til botn av fjorden, som ligg like vest for Skarsvåg.

Fjorden har innløp mellom Støvelneset i vest og Børneset i aust. Det kjende landemerket Kjerkeporten ligg på austsida av fjorden. Inst i fjorden ligg eit lite bruk, som er den einaste busetnaden ved fjorden.
Risfjorden ved Skarsvåg

**Risfjorden** er ein fjord på nordsida av Magerøya i Nordkapp kommune i Finnmark. Fjorden strekkjer seg 3,5 km sørvestover til fiskeværet Skarsvåg i botn av fjorden.

Fjorden har innløp mellom Børneset i vest og Reinskinneset i aust. Heilt ytst på austsida av fjorden ligg vågen Lille Skarsvåg. Ytst i fjorden ligg òg holmane Lille Skikka, Barden og Rusholmen. Skarsvåg ligg på vestsida, nesten heilt inne i fjorden. Fjorden er 48 meter på det djupaste, like ut frå Lille Skarsvåg. 

Vest for Børneset går Vestfjorden, medan Kaldfjorden ligg aust for Reinskinneset.
Durban

**Durban** (zulu *iTheku*) er ein by på austkysten av Sør-Afrika. Byen er Sør-Afrikas nest største med eit innbyggartal på 3,2 millionar. Durban har stor utstrekning fordi byen i større grad enn andre sørafrikanske byer har stor utbygging av villaer og mindre slum.

Durban er største by i provinsen KwaZulu-Natal og har Afrikas travlaste hamn. Byen har også stor turisme som følgje av subtropisk klima og gode strender for bading, og ikkje minst for surfing.

## Kjelder
Kaldfjorden på Magerøya

**Kaldfjorden** er ein fjord på nordsida av Magerøya i Nordkapp kommune i Finnmark. Fjorden strekkjer seg 2,5 km sørover til botn av fjorden.

Fjorden har innløp mellom Reinskinneset i vest og Skinnstakknæringen i aust. På vestsida av Reinskinneset ligg Risfjorden. Fjorden er 34 meter på det djupaste, heilt ytst i fjorden. 

Det er ingen busetnader ved fjorden.
Kamøyfjorden

**Kamøyfjorden** (nordsamisk *Gappevuotna*) er ein fjord på nordaustsida av Magerøya i Nordkapp kommune i Finnmark. Fjorden strekkjer seg 14 km sørvestover til Skipsfjorden i botn av fjorden.

Fjorden har innløp mellom Beinviknæringen i nordvest og Hellnes i søraust. Like sør for Kamøyfjorden ligg Honningsvåg. Store Kamøya er ei som ligg midt i fjorden nesten heilt inne i fjorden. På innsida av øya ligg fiskeværet Kamøyvær. Her vert fjorden òg delt i to, Duksfjorden går på nordsida av øya, medan Skipsfjorden går på sørsida av øya og Skipsfjordneset. Kamøyfjorden er 153 meter på det djupaste, like nordvest for Hellnes. 

Europaveg 69 går langs den inste delen av sørsida.

## Kjelder
Duksfjorden

**Duksfjorden** (nordsamisk *Diksuvuotna*) er ein fjordarm av Kamøyfjorden på Magerøya i Nordkapp kommune i Finnmark. Fjorden strekkjer seg 5,5&nbsp;km vestover til Duken i botn av fjorden.

Fjorden har innløp mellom Bryggnæringen i nord og Store Kamøy i sør. Garden Duksfjord ligg på nordsida av fjorden. Rett innfor Store Kamøya ligg Litle Kamøya og sør for denne igjen ligg Kamøyvær. Fjorden er 110 meter på det djupaste, heilt ytst i fjorden.

Mellom sjølve Magerøya og Litle Kamøya går den vesle fjordarmen Risfjorden sørover.

## Kjelder
Risfjorden ved Kamøyvær

**Risfjorden** er ein fjordarm av Duksfjorden på Magerøya i Nordkapp kommune i Finnmark. Fjorden strekkjer seg 2,5 km sørover til botn av fjorden.

Fjorden har innløp mellom Kriknes i vest og Litle Kamøya i aust. Fiskeværet Kamøyvær ligg på austsida av fjorden. Fjorden er 43 meter på det djupaste, like nordvest for Kamøyvær. 

Fv172 går langs austsida av fjorden.
Skipsfjorden på Magerøya

**Skipsfjorden** (nordsamisk *Skiipavuotna*) er ein fjord på Magerøya i Nordkapp kommune i Finnmark. Fjorden strekkjer seg 4&nbsp;km vestover til Skipsfjord i botn av fjorden.

Fjorden har innløp mellom Skipsfjordneset i nordvest og Selvågklubben i søraust. Skipsfjorden ligg like nord for Honningsvåg. Honningsvåg lufthamn ligg på sørsida av fjorden. Skipsfjord ligg på nordsida av botn av fjorden, medan grenda Austerelva ligg på sørsida. Fjorden 101 meter på det djupaste, heilt ytst i fjorden.

Europaveg 69 går langs sørsida av fjorden.
Sarnesfjorden

**Sarnesfjorden** er ein fjord på søraustsida av Magerøya i Nordkapp kommune i Finnmark. Fjorden strekkjer seg 4,5 km nordvestover til Sarnespollen i botn av fjorden og kan reknast som ein fjordarm av Porsangerfjorden

Fjorden har innløp mellom Bismarhallen i vest og øya Store Altsula i aust. Fiskeværet Sarnes ligg på nordsida av fjorden og har gjeve fjorden namn. Ei rekkje viker dannar den indre delen av fjorden. Frå nord til sør finn ein Sarnespollen, Olearnsvika, Studentervika og Kobbholet. 

Europaveg 69 går langs delar av fjorden.
Sorgfjorden

**Sorgfjorden** er ein fjord på austsida av Spitsbergen på Svalbard, om lag ni km lang og tre km brei ved munningen. Han munnar ut nord i Hinlopenstretet. Fjorden har vore mykje brukt som base for fangstfartøy og vitskaplege ekspedisjonar. Ved munningen av Sorgfjorden ligg Eolusneset med Eoluskrossen, som har fått namn etter ein kross på toppen. Etter innskrifta på krossen er det reist i 1855 av skippar C Holmgren på barken «Eolus» frå Bergen, som då var omgjeven av is. Det er 30 gravar på odden.

Sorgfjorden har truleg namn etter ei konflikt i 1693, då 40 nederlandske kvalfangstbåtar vart angripne av franskmenn, og 13 båtar vart kapra. Denne hendinga skjedde her eller i Lomfjorden.

## Sjå òg
*Hecla Hoek-bergartane

## Kjelder
* Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
* *The Place-names of Svalbard* Norsk polarinstitutt 1942/2001 ISBN 82-90307-82-9
Porsangerfjorden

**Porsangerfjorden** (samisk *Porsáŋgguvuotna*, finsk *Porsanginvuono*) er den fjerde lengste fjorden i Noreg med ei lengd på 123 km. Han ligg i Finnmark. Fjorden har innløp mellom Helnes fyr på Magerøya i vest og Sværholtklubben på Sværholthalvøya i aust og går sørover til Brennelv (Lohtiniemi) og Lakselv lengst inn i landet. Av kommunar ved fjorden finn ein Nordkapp og Porsanger.

Omkring indre Porsangerfjorden består berggrunnen av Porsangerdolomitten som er ein over 200 meter tjukk lagpakke av dolomitt med stromatolittar.

Den indre delen av fjorden er til dels særs grunn og ved fjøre trekk sjøen seg enkelte stader langt ut frå strandsona. Den ytre delen av fjorden er derimot ned mot 300 meter djup enkelte stader nær Magerøya og aust for Lille Tamsøya (310 m)

## Vestsida

Magerøya dannar vestsida av fjorden heilt ytst i fjorden. Her ligg byen Honningsvåg og fjordarmen Sarnesfjorden. På sørsida av Magerøya går Magerøysundet nordvestover og på sørsida av dette sundet ligg Lafjorden og Kåfjorden. Repvåg er eit fiskevær som ligg litt lenger sør. 

Om lag halvvegs inn i fjorden stikk Bringsnes ut i fjorden. Her ligg Smørfjorden på nordsida og Olderfjorden på sørsida. Inst i desse fjordane ligg bygdene Smørfjord og Olderfjord. Ved Olderfjord startar E69 som går langs heile vestsida nordover til Honningsvåg. Innover fjorden går E6. 

Vidare innover i fjorden frå Olderfjorden stikk ei rekkje nes ut i fjorden og dannar fleire viker og små fjordarmar. Ved Klubben ligg Ytre Billefjord på nordsida, medan Indre Billefjord ligg på sørsida. 

## Austsida

Delen av Porsangerfjorden som går langs med Sværholthalvøya er ikkje busett og her finn ein berre enkelte små viker. Store Tamsøya er ei øy som ligg på austsida av fjorden, aust for Repvåg. Litt nord for denne øya ligg Lille Tamsøya. Ytre Kjæs er den første busetnaden ein kjem til om ein følgjer austsida innover fjorden. Frå her går Kjæsdalen austover til Lille Porsangen, som er ein fjordarm av Laksefjorden på austsida av Sværholthalvøya. Denne dalen markerer òg den sørlege grensa til halvøya. Frå her og eit godt stykke sørover følgjer Fv183 fjordsida. Den største busetnaden langs denne delen av fjorden er bygda Indre Brenna. Børselv er ei bygd som litt lenger sør. Børselv ligg inst i ei bukt på sørsida av Børselvnes. Frå her og inn fjorden går Riksveg 98 langs austsida av fjorden. 

## Den indre delen
Børselvnes på austsida og neset Njarga på vestsida markerer eit skilje i fjorden. Frå her og inn til botn av fjorden ligg det ei rekkje øyar og holmar og skjer i fjorden og fjordsidene er til dels særs langgrunne. Særleg på vestsida ved innløpet til Vesterbotn kan fjorden fleire kilometer utover vere berre eit par meter djup. Den største øya i denne delen av fjorden er Reinøya (samisk *Vasis*). Andra øyar er Mámmal, Miellejátkkis, Stuorrajátkkis, Olggut, Siskkit, Coagan, Store Ørnøy og Skárku. 

Frå botn av fjorden strekkjer Oldereidneset (samisk *Njárggahuoš*) seg om lag 10 km nordover i fjorde og deler den inste delen i to, Vesterbotn og Brennelvfjorden på vestsida og Austerbotn på austsida. Inst i Brennelvfjorden ligg Lakselv og Brennelv, og inst i Austerbotn ligg Fluberg.
Olav Øye

**Olav Øye** () var kommunikasjonssjef i European Students' Union i 2009 og 2010. I 2008-09 var han medlem i arbeidsutvalet i same organisasjon.

Øye kjem frå Orkdal, og har tidlegare vore leiar (2007-08) og internasjonalt ansvarleg (2006-07) i Studentenes Landsforbund (StL). Han er utdanna journalist frå Høgskulen i Volda.
Filmen Philadelphia

**Philadelphia** er ein Oscar-vinnande drama film ifrå 1993 regissert av Jonathan Demme, med Tom Hanks og Denzel Washington i hovudrollane. Filmen tek for seg HIV/AIDS, homoseksualitet og fordommar. Filmen vart til dels inspirert av ei verkeleg sak, ei av dei første sakene som omhandla AIDS-diskriminering, der ein advokat saksøkte eit advokatfirma for urettferdig behandling. Musikken til filmen er skriven av Howard Shore.
Dyrøybrua

**Dyrøybrua** er ei bru på fylkesveg 212 i Dyrøy kommune i Troms. Brua kryssar Dyrøysundet mellom Finnlandsneset på fastlandet og Ørnneset på Dyrøya. Brua vart opna 20. august 1994, og gav Dyrøya fastlandssamband. 

Dyrøybrua avløyste ferjestrekninga mellom Brøstadbotn og Langhamn.

## Bakgrunnsstoff

**Denne artikkelen byggjer på «[[:nb:Dyrøybrua|Dyrøybrua]]» henta frå [[:nb:|Wikipedia på bokmål]], den 31. mars 2008.*
Gisundbrua

**Gisundbrua** er ei fritt frambygg-bru på Fv86 i Senja kommune i Troms. Ho kryssar Gisundet vest for Finnsnes, og gjev vegsamband mellom Senja og fastlandet.

Brua vart opna 23. juni 1972. Ho er 1147 m lang, med lengste spenn 142,5 meter. Seglingshøgda er 41 meter, og brua har i alt 25 spenn. Brua vart bompengefinansiert og er nedbetalt no.

## Sjå òg
* Bruer i Noreg etter lengd

## Bakgrunnsstoff

Denne artikkelen byggjer på «Gisundbrua» henta frå Wikipedia på bokmål 31. mars 2008.
Kåfjorden ved Nordkapp

**Kåfjorden** (samisk *Gávkevuotna*) er ein fjord i Nordkapp kommune i Finnmark. Fjorden strekkjer seg 4,5 km sørover til Indre Kåfjord i botn av fjorden. Fjorden ligg på sørsida av Magerøysundet og kan reknast som ein fjordarm av Porsangerfjorden som ligg litt lenger aust. 

Fjorden har innløp mellom Kåfjordnova i vest og Svabergneset i aust. Bygda Kåfjord ligg på austsida av fjorden. Nord for Kåfjord ligg grenda Ytre Kåfjord. På vestsida av fjorden går den vesle fjordarmen Vesterpollen vestover. Inst i Vesterpollen startar Nordkapptunnelen som går under Magerøysundet til Magerøya. Fjorden er 55 meter på det djupaste, ved munningen. 

E69 går langs indre delar av fjorden.
Hornsund

**Hornsund** er ein 30 km lang fjord på vestsida av Spitsbergen på Svalbard. Inst i fjorden forgreinar han seg i Samarinvågen, Brepollen og Burgerbukta. Fjorden er det naturlege skiljet mellom Sørkapp Land og resten av Spitsbergen. I Hornsund ligg det ein polsk vitskapeleg stasjon i Isbjørnhamna, først tatt i bruk i det internasjonale geofysiske året 1957-1958. Ved stasjonen bur det 25–30 menneske. Her blei det 1. februar 1990 oppretta eit norsk postkontor, 9177 Hornsund. Postkontoret blei lagt ned 20. september 2002.

I området rundt Hornsund finst ei rekke kulturminne. I Gåshamna har det vore utgravingar i eit kvalfangstanlegg frå 1600-talet.

## Kjelder

* *Den norske los*, vol. 7, 2 utg. (Stavanger: Norges sjøkartverk og Norsk polarinstitutt, 1990).

## Bakgrunnsstoff
Lafjorden

:*For fjorden i Flekkefjord kommune sjå [[Lafjord]]*.

** Lafjorden ** (nordsamisk *Lávvárvuotna*) er ein fjord i Nordkapp kommune i Finnmark. Fjorden strekkjer seg 8,5&nbsp;km sørvestover til Námmegieddi i botn av fjorden.

Fjorden har innløp mellom Hysaksla i vest og Gamneset i aust. Laholmen er ei lita grend på austsida like innanfor innløpet. Frå botn av fjorden stikk Lafjordneset nordover i fjorden og deler han i to, Vester-Lafjorden og Auster-Lafjorden. Fjorden er 91 meter på det djupaste, like vest for Storholmen og Laholmen.
Vester-Lafjorden

**Vester-Lafjorden** (nordsamisk *Lávvárvuotna*) er ein fjordarm av Lafjorden i Nordkapp kommune i Finnmark. Fjorden strekkjer seg 4 km sørvestover til Námmegieddi i botn av fjorden.

Fjorden går langs heile vestsida av Lafjordneset. Aust for Lafjordneset går Auster-Lafjorden parallelt. Vester-Lafjorden deler seg igjen i to mindre delar, Rivdnjevuotna i vest og Námmi i aust. Det er spreidde busetnader ved fjorden, men ingen vegsamband. Fjorden er 87 meter på det djupaste, midt i fjorden eit stykke ut.

## Kjelder
Auster-Lafjorden

**Auster-Lafjorden** (samisk *Beavŋa-Lávvár*) er ein fjordarm av Lafjorden i Nordkapp kommune i Finnmark. Fjorden strekkjer seg 2 km sørover til munningen av Lafjordelva.

Fjorden går langs heile austsida av Lafjordneset. Vest for Lafjordneset går Vester-Lafjorden parallelt. Grenda Nordkroken ligg på vestsida av fjorden. Auster-Lafjorden er 47 meter på det djupaste, nesten heilt ytst i fjorden.
Smørfjorden

**Smørfjorden** (samisk *Smiervuotna*) er ein fjordarm av Porsangerfjorden på nordsida av Bringsnes i Porsanger kommune i Finnmark. Fjorden strekkjer seg 8 km sørvestover til bygda Smørfjord i botn av fjorden.

Fjorden har innløp mellom Seljenes i nord og Ankervik i sør. Gardsbruka Solberg og Solbakken ligg på vestsida av fjorden. Sør for Solbakken ligg det smale sundet Straumen (samisk *Rivdŋi*) og delen av fjorden innfor sundet vert berre kalla Innsjøen. Her ligg bygda Smørfjord på vestsida heilt inst. I botn av fjorden ligg Nordeidet, eit om lag 800 meter breitt eid som går over til botn av Olderfjorden på andre sida. 

Fjorden er 120 meter på det djupaste, like sør for Seljeneset. Europaveg 69 går langs heile nordvestsida av fjorden.
Olderfjorden i Porsanger

**Olderfjorden** (nordsamisk *Leaibevuotna*, finsk *Leipovuono*) er ein fjordarm av Porsangerfjorden på sørsida av Bringsneset i Porsanger kommune i Finnmark. Fjorden strekkjer seg 7,5&nbsp;km vestover til bygda Olderfjord i botn av fjorden.

Fjorden har innløp mellom Indre Bringsnes i nord og Langøya i sør. Olderfjord ligg i den sørlege delen av botnen, medan Djupbukta og Risskjåbukta ligg lenger nord. Frå Risskjåbukta er det berre 800 meter over Nordeidet til botn av Smørfjorden som går på nordsida av Bringsneset. Fjorden er 72 meter på det djupaste, om lag midtfjords om lag halvvegs inn i fjorden.

E6 går langs sørsida av fjorden, medan E69 går nordover langs botn.
Ytre Billefjord

**Ytre Billefjord** (samisk *Gorbovuotna*, finsk *Korpivuono*) er ein fjordarm av Porsangerfjorden i Porsanger kommune i Finnmark. Fjorden strekkjer seg 3 km sørvestover til grenda med same namn i botn av fjorden.

Fjorden har innløp mellom Båtneset i nordvest og Guoskat i søraust og ligg på nordsida av neset Klubben (samisk *Kluppunjárga*). Det ligg fleire gardsbruk langs den indre delen av fjorden. Fjorden er 55 meter på det djupaste, heilt ytst i fjorden. Frå botn av fjorden og om lag 500 meter utover er han derimot berre 1-2 meter djup. 

Europaveg 6 går langs nordvestsida av fjorden.
Indre Billefjord

**Indre Billefjord** (nordsamisk *Billávuotna*, finsk *Pillavuono*) er ein fjordarm av Porsangerfjorden i Porsanger kommune i Finnmark. Fjorden strekkjer seg 4&nbsp;km sørvestover til bygda med same namn i botn av fjorden.

Fjorden har innløp mellom Kovasholmen i nord og Ránobákti i sør og ligg på sørsida av neset Klubben (samisk *Kluppenjárga*). Ytst i fjorden ligg øya Billásullot. Det ligg fleire gardsbruk langs begge sider av fjorden, som Mikkeljord på nordsida og Oppgård på sørsida. Fjorden er 91 meter på det djupaste, heilt ytst i fjorden. Den indre delen av fjorden er langgrunn.

E6 går langs nordvestsida av fjorden.
Vesterbotn

**Vesterbotn** (samisk *Leavdnjavuotna*, finsk *Lemmivuono*) er ein fjordarm i botn av Porsangerfjorden i Porsanger kommune i Finnmark. Fjorden strekkjer seg 12 km sørover til Lakselv i botn av fjorden.

Fjorden går langs heile vestsida av Oldereidneset og har innløp mellom Stabbursnes i nordvest og Reassetnjárga i søraust. Fjorden er særs grunn, særleg langs sidene og i den ytre halvdelen der han berre er opp mot 8 meter på det djupast. Banak flyplass ligg sør i fjorden, og like nord for denne er fjorden opp mot 27 meter djup, som er det djupaste punktet i fjorden. Rullebana på flyplassen strekkjer seg nesten ein kilometer utover i fjorden. Her gjer fjorden ein liten sving austover og så sørover igjen på austsida av Banak. Denne delen av fjorden vert kalla Brennelvfjorden. 

E6 går langs vestsida av fjorden, medan Fv181 går langs austsida av Brenneelvfjorden. Inst i Brennelvfjorden ligg Brennelv og Lakselv. Lakselva munnar ut i fjorden vest for flyplassen.
Brennelvfjorden

**Brennelvfjorden** (samisk *Lavttevuotna*, finsk *Lohtivuono*) er ein fjordarm av Vesterbotn og Porsangerfjorden i Porsanger kommune i Finnmark. Fjorden strekkjer seg 4 km sørover til Lakselv i botn av fjorden.

Fjorden ligg på vestsida av Oldereidneset og har innløp mellom Langneset i nord og Banakneset i sør, like ved Banak flyplass. Grenda Skogende ligg på austsida av fjorden. Inst i fjorden ligg grenda Brennelv, som fjorden er kalla opp etter, i aust, medan tettstaden Lakselv ligg i vest. Fjorden er 24 meter på det djupaste, heilt ytst i fjorden, og har langgrunne strandsoner. 

Riksveg 98 går langs den indre delen av fjorden, medan Riksveg 892 går langs vestsida og Fv181 går langs austsida.
Lene Conradi

**Lene Øistesø Winger Conradi**  () er ein norsk politikar for Høgre som har vore ordførar i Asker kommune sidan 2007. Ho er den fyrste kvinnelege ordføraren i Asker. Conradi er utdanna jurist, og var før ho blei ordførar politisk rådgjevar for ordføraren i Oslo, Per Ditlev-Simonsen. Ho blei vald inn i Asker kommunestyre i 1995 og var gruppeleiar for Høgre i perioden 2003-2007.

Conradi har som ordførar lagt stor vekt på moderniseringa av rolla til kommunen og nye kommunikasjonsformar med innbyggjarane i Asker. Ho har innført månadlege opne møte med innbyggjarane *(Lene-timen)*, chat-basert kontakt med kommunen, og *Askerdialogen*. I 2012 vann Asker Entreprenørskapsprisen for sin integrasjon av entreprenørskap i undervising. Kommunen har føretatt ei strategisk satsing på bredband og digitale tenester som i 2012 tok Asker til topps i ei nordisk rangering av IKT-politikken til byare i Noreg, Sverige og Danmark.

## Kjelder
Østerbotn

**Østerbotn** eller **Austerbotn** (nordsamisk *Soggovuotna*, finsk *Sokkuvuono*) er ein fjordarm av inst i Porsangerfjorden i Porsanger kommune i Finnmark. Fjorden strekkjer seg 9&nbsp;km sørover til Østerbotnhalsen i botn av fjorden, eit lite stykke aust for Lakselv.

Fjorden går langs austsida av Oldereidneset og har innløp mellom Gáhkkorláttonjárga i vest og Store Bjørnnes i aust. På andre sida av Oldereidneset ligg Vesterbotn og Brennelvfjorden. Austerbotn er mykje djupare enn den grunne Vesterbotn og er 106 meter på det djupaste, eit godt stykke ut i fjorden. Det ligg fleire mindre busetnader langs fjorden, som Handelsbukt og Fluberg på austsida, og Hamnbukt på vestsida.

Fylkesveg 98 går langs botn og austsida av fjorden.

## Kjelder
Lukksund bru

**Lukksund bru** er ei fritt frambygd bru i betong som går over Lukksundet mellom kommunane Bjørnafjorden og Tysnes i Vestland. Brua er 316 meter lang og har lengste spenn på 175 meter. Brua er ein del av riksveg 49, og vart opna 4. oktober 1986.

## Kjelder
Odd Reinsfelt

**Odd Reinsfelt** () var ordførar i Bærum kommune frå 1992 til 2011. Han representerte Høgre.

## Kjelder
Laksefjorden

**Laksefjorden** (nordsamisk *Lágesvuotna*) er ein fjord i Lebesby kommune i Finnmark. Fjorden er den tredje lengste fjorden i Finnmark etter Porsangerfjorden og Varangerfjorden og strekkjer seg 72 km sørover til bygda Kunes i botn av fjorden.

Den ytre delen av fjorden ligg mellom Sværholthalvøya og Nordkinnhalvøya og har innløp mellom Sværholtklubben i vest og Store Finnkjerka i aust. Vest for Sværholthalvøya går Porsangerfjorden sørover, medan Tanafjorden ligg på austsida av Nordkinnhalvøya. Store Finnkjerka markerer òg den ytre og vestlege grensa for Kjøllefjorden som går søraustover til Kjøllefjord på austsida av Dyrfjordhalvøya. 

Fjorden er 327 meter på det djupaste, nesten heilt ute ved munningen. 

Riksveg 98 går langs austsida av fjorden ut til Ifjord, og frå her går Riksveg 888 langs delar av austsida. Når Riksveg 888 er stengd på grunn av uvêr går det ferje frå Kalak til Kifjorden.

## Busetnader
Det ligg ikkje så mange busetnader langs fjorden. På vestsida finn ein grenda Veidnes og på austsida ligg bygdene Dyfjord, Bekkarfjord, Lebesby og Ifjord og grenda Brenngam, medan Kunes ligg inst i fjorden. 

## Fjordarmar
Laksefjorden har mange fjordarmar, særleg på austsida. På vestsida er den einaste fjordarmen Lille Porsangen. På austsida finn ein frå nord til sør Dyfjorden, Kifjorden, Eidsfjorden, Mårøyfjorden, Store Torskefjorden, Lille Torskefjorden, Bekkarfjorden, Ifjorden med Friarfjorden, Landersfjorden, Adamsfjorden og heilt inst ligg Storfjorden.

## Øyar
Det ligg fleire øyar i fjorden. Den største er Brattholmen som ligg nesten heilt inne i fjorden, medan Mårøya er den nest største. Andre øyar er Kartøya, Store Bratholmen, Langholmen, Skjåholmen, Rypøya og Bondøya.

## Historie
Under andre verdskrigen hadde okkupasjonsmakta ein fangeleir med sovjetiske fangar i austre Laksefjorden.

## Kjelder
Stig Sørra

**Stig Sørra** () er ein norsk lokalpolitikar for Høgre. Han var ordførar i Alstahaug kommune frå 2007 til 2011. Han vart vald med støtte frå ei fleirtalsgruppering samansett av partia Høgre, Arbeidarpartiet og Senterpartiet.

## Bakgrunnsstoff
* Ordføraren – Alstahaug kommune
* Alstahaug Høgre
Storfjorden i Lebesby

**Storfjorden** (samisk *Stuorravuotna*) er den inste delen av Laksefjorden i Lebesby kommune i Finnmark
. Fjorden strekkjer seg 7,5 km sørover til bygda Kunes i botn av fjorden.

Fjorden startar ved Brattholmen i nord. På austsida ved Adasmfjordholmen går fjordarmen Adamsfjorden søraustover til Adamsfjord. I tillegg til Kunes ligg det små gardsbruk langs begge sider av fjorden. Fjorden er 74 meter på det djupaste, like sør for Brattholmen.

Riksveg 98 passerer botn av fjorden gjennom Kunes.
Jan Mærli

**Jan Mærli** () var ordførar i Aurskog-Høland kommune frå 2007 til 2015. Han representerer Arbeidarpartiet.
John Harald Danielsen

**John Harald Danielsen** () er ein norsk politikar for Senterpartiet som var ordførar i Øksnes kommune frå 2019 til 2023. Frå 2007 til 2011 var han ordførar for Arbeidarpartiet.

## Referansar
Andre Møller

**Andre Møller** () er ein norsk politikar for Arbeidarpartiet. Etter kommune- og fylkestingsvalet 2007 vart han vald til ordførar i Vega kommune, der Arbeidarpartiet fekk reint fleirtal i kommunen med åtte av 17 representantar.

Møller vart attvald i 2015.

## Kjelder
Adamsfjorden

**Adamsfjorden** (nordsamisk *Áttánvuotna*) er ein fjordarm av Storfjorden i Lebesby og Laksefjorden i Lebesby kommune i Finnmark. Fjorden strekkjer seg 2,5 km søraustover til Adamsfjord i botn av fjorden.

Fjorden har innløp mellom Indre Adamsfjordklubben i nord og Adamsfjordholmen i sør. På nordvestsida går den vesle fjordarmen Geazzevuotna nordaustover. Fjorden er 41 meter på det djupaste, om lag midt i fjorden. 

Riksveg 98 går langs austsida av fjorden.
Kjell-Børge Freiberg

**Kjell-Børge Freiberg** () er ein norsk politikar for Framstegspartiet. Han var ordførar i Hadsel frå 2007 til 2015. Frå 31. august 2018 er han olje- og energiminister i regjeringa Solberg.

Freiberg vart vald med støtte frå representantane til Framstegspartiet, Høgre, Venstre og den lokale felleslista. Freiberg er den første og til no den einaste ordføraren frå Framstegspartiet i Nordland.

Han vart vald som stortingsrepresentant frå Nordland fylke ved stortingsvalet i 2017.

## Kjelder

## Bakgrunnsstoff
* 
* Hadsel kommune
Landersfjorden

**Landersfjorden** (samisk *Lánavuotna*) er ein fjordarm av Laksefjorden i Lebesby kommune i Finnmark. Fjorden strekkjer seg 5 km sørover til Issatgohppi i botn av fjorden.

Fjorden har innløp mellom Brattholmen i vest og Sommarvikneset i aust. Sør for Brattholmen går Storfjorden sørover. Det er eit par bustader lengst sør i fjorden, men ingen større busetnader. Fjorden er 187 meter på det djupaste, midtfjords ved munningen. 

Riksveg 98 går langs søraustsida av fjorden.
Ifjorden

**Ifjorden** (nordsamisk *Idjavuotna*) er ein fjordarm av Laksefjorden i Lebesby kommune i Finnmark. Fjorden strekkjer seg 12&nbsp;km søraustover til bygda Ifjord i botn av fjorden.

Fjorden har innløp mellom Bondøya i sørvest og Skjånes i nordaust. Rypøya ligg midt i innløpet. Ifjord er den største busetnaden ved fjorden, men ein finn òg fleire gardsbruk på sør- og nordaustsida, som Oldervik, Skogvika, Nordmannset, Holmen og Heimdal. På sørsida av fjorden går Friarfjorden sørover. 
Fjorden er 231 meter på det djupaste, heilt ytst i fjorden.

Riksveg 98 går langs sørsida av fjorden, medan Riksveg 888 går langs nordaustsida.

## Kjelder